
[bookmark: _GoBack]RAPORT COMUN ÎNLOCUITOR
asupra proiectului de Lege pentru abrogarea art. 9 din Legea nr. 289/2002 privind perdelele forestiere de protecţie

            În conformitate cu prevederile art.95 și 115 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice, Comisia pentru mediu și echilibru ecologic și Comisia juridică, de disciplină şi imunităţi, au fost sesizate spre dezbatere în fond, cu proiectul de Lege pentru abrogarea art. 9 din Legea nr. 289/2002 privind perdelele forestiere de protecţie transmis cu adresa nr.PLx. 322 din 22 mai 2018.
 În ședința din 27 martie 2019, Plenul Camerei Deputaților, în temeiul art. 70 din Regulamentul Camerei Deputaților, a hotărât retrimiterea proiectului de Lege pentru abrogarea art. 9 din Legea nr. 289/2002 privind perdelele forestiere de protecţie, Comisiei pentru agricultură, silvicultură, industrie alimentară şi servicii specifice, Comisiei pentru mediu și echilibru ecologic și Comisiei juridice, de disciplină şi imunităţi, sesizate în fond, în vederea depunerii unui nou raport comun.
Potrivit prevederilor art.75 alineatele (1) și (3) din Constituţia României, republicată, Camera Deputaţilor este Cameră decizională.
          Proiectul de lege a fost adoptat de Senat,  în şedinţa din 16 mai 2018.
          Consiliului Legislativ cu avizul nr.152/02.03.2018 a avizat favorabil proiectul de lege sus menționat. 
          Proiectul de lege, potrivit art.75 alin.(1) şi (3) din Constituţia României, republicată, şi art. (92), alin.9. pct.1 din Regulamentul Camerei Deputaţilor, republicat este de competenţa decizională a Camerei Deputaţilor.
          Proiectul de lege are ca obiect de reglementare abrogarea dispoziţiilor alin. (2)-(6) ale art. 9 din Legea nr. 289/2002 privind perdelele forestiere de protecţie, republicată, cu modificările şi completările ulterioare.
         În conformitate cu prevederile art.63 din Regulamentul Camerei Deputaţilor, membrii celor trei Comisii sesizate au examinat proiectul de lege sus menţionat în şedinţa comună din  13.05.2019.
          La dezbateri membrii celor trei Comisii și-au înregistrat prezența în conformitate cu listele de prezență.
În urma dezbaterilor, membrii celor trei Comisii au hotărât, în unanimitate să propună Plenului Camerei Deputaţilor spre dezbatere şi adoptare raportul de respingere al proiectului de Lege pentru abrogarea art. 9 din Legea nr. 289/2002 privind perdelele forestiere de protecţie,   întrucât prevederile au fost preluate în Pl.x 547/2018 proiect de Lege privind aprobarea Ordonanței de urgență a Guvernului nr. 65/2018 pentru modificarea anexei la Legea nr. 289/2002 privind perdelele forestiere de protecție.
       În raport de obiectul şi conţinutul reglementării, propunerea legislativă face parte din categoria legilor ordinare.

